અલ્હાબાદમાં મિડિયા સાથે વાતચીત કરતા નકવીએ કહ્યું હતું કે, શત્રુઘ્ન સિંહા અનગાઇડેડ મિસાઇલ તરીકે છે જે કોઇપણ જગ્યાએ કોઇ પણ સમયે છોડી શકાય છે. આ ગાળા દરમિયાન નકવીએ કોંગ્રેસ પ્રમુખ રાહુલ ગાંધી ઉપર પણ પ્રહાર કર્યા હતા. નકવીએ કહ્યું હતું કે, રાહુલ પોતાની ઇમેજને સુધારી શક્યા નથી. પપ્પુ ગપ્પુથી રાહુલ ગાંધી આગળ નિકળી શક્યા નથી. નકવીએ કહ્યું હતું કે, શત્રુઘ્ન સિંહા અને યશવંતસિંહા એવા મહાપુરુષ તરીકે છે જે દરેક પાર્ટીના મંચ ઉપર પહોંચી જાય છે. તેમની સાથે મિત્રતા રાખવામાં ખુબ રસ ધરાવે છે પરંતુ આનાથી પાર્ટીને કોઇ નુકસાન થનાર નથી. કારણ કે, ભાજપમાં ૧૧ કરોડથી વધારે સભ્યો છે અને ૧૦૦૦થી વધારે સાંસદ ધારાસભ્યો છે. કેન્દ્રીયમંત્રીએ કહ્યું હતું કે, શત્રુÎન સિંહા કંઇપણ નિવેદન કરી દે છે. ભાજપ પોતાના નેતા અને હોદ્દેદારો ઉપર કોઇ નિયંત્રણ લાગૂ કરી રહી નથી.